Nikolas Røshol, nikolas.roshol@ntnu.no

# Veiledning til datamaskin for arkitektstudenter, sommeren 2019

Nettside med veiledning (fra 2013, men mye er enda relevant): <https://www.ntnu.no/wiki/display/digilab/Buying+a+laptop>

## Hvilket behov har man for PC på arkitektstudiet?

Gjennom studiet kommer du til å ha mange forskjellige bruksområder for datamaskin. Det kan være alt fra å skrive tekster til avansert 3D-modellering og visualisering. Mye av bruken avgjør du også selv.

Første år på studiet er det lite krav til bruk av PC, og de fleste PC-er bør klare å holde tritt. Senere blir det større krav til hva du skal gjøre på PC, og det kan være lurt å utsette kjøp av kraftig PC til dette.

## Temaer å vurdere

Som arkitektstudent kommer du til å bruke PC-en din mye.

### Størrelse, vekt og byggekvalitet

Størrelsen på PC-en henger mye sammen med vekten de har. Det du helst vil ha er en PC med stor skjerm og lav vekt. Jeg anbefaler 13 eller 15 tommers skjerm, og helst ikke mer enn 2 kilo vekt – du skal bære PC-en frem og tilbake til tegnesalen mange ganger i løpet av studiet. Ettersom den kommer til å få mye og hard bruk, er det lurt å ha en PC som tåler påkjenningen. PC-er bygget av metall eller andre solide materialer er en fordel.

Ulempen med de nette og fine PC-ene er at de ofte har mindre kraft for pengene enn det tyngre PC-er har. Det er en overveining du må gjøre.

### Skjerm

Det er flere ting som gjør skjermen til PC-en viktig. Den skal være behagelig å se på i lengden, og den skal gi deg et godt bilde av hva du gjør på PC-en. Derfor anbefaler jeg at du sørger for en god og høyt oppløst skjerm (minst full HD, gjerne 4K).

### Kraft

Gjennom studiet kan du komme til å trenge en del kraft i PC-en din. Bilderedigering, DAK-modellering og 3D-visualisering kan være krevende, og potensielt sette store krav til maskinvare.

Noen tommelfingerregler kan være at du vil ha:

* Prosessor: Intel i5, i7 eller tilsvarende
* RAM: 8 Gb (helst 12Gb eller mer)
* Dedikert grafikkort (amd eller nvidia)

## Forslag

Følgende er forslag til PC-er som bør funke. Det finnes selvfølgelig mange flere også.

* MacBook Pro (13- og 15-tommer)
  + <https://www.apple.com/no/macbook-pro/>
* Microsoft Surface Book 2
  + <https://www.microsoft.com/nb-no/p/surface-book-2/8mcpzjjcc98c?activetab=pivot%3aoverviewtab>
* Dell XPS 15
  + <https://www.dell.com/no-no/shop/b%C3%A6rbare-pc-er-fra-dell/xps-15-b%C3%A6rbar-pc/spd/xps-15-9570-laptop>
* Dell Inspiron 15 7000
  + <https://www.dell.com/no-no/shop/b%C3%A6rbare-pc-er-fra-dell/inspiron-15-7000/spd/inspiron-15-7590-laptop>
* Lenovo ThinkPad T590
  + <https://www.lenovo.com/no/no/laptops/thinkpad/t-series/ThinkPad-T590/p/22TP2TT5900>
* Lenovo ThinkPad P
  + <https://www.lenovo.com/no/no/laptops/thinkpad/p-series/c/thinkpadp>